Урок пазакласнага чытання, 2 клас.

Вусны часопіс.

Тэма: “Мой край”

Мэта:фарміраванне грамадзянскай пазіцыі і пачуцця любові да роднага краю;

Задачы: пашыраць духоўны кругагляд; выхоўваць вучняў на лепшых традыцыях нацыянальнай культуры; ствараць умовы для развіцця творчай асобы.

Абсталяванне:

Кніга “Падарунак Прэзідэнта Рэспублікі Беларусь першакласніку “Беларусь наша Радзіма”, партрэты дзеючых асоб Беларусі, аўдыязапіс песні “Спадчына”, выстава дзіцячых малюнакў на тэму “Беларусь - мая Радзіма”, выстава твораў пра Беларусь, прэзентацыя.

|  |  |
| --- | --- |
| Этап урока | № слайда |
| Ход урока1. Арганізацына – матывацыйны этап

*Гучыць аўдыязапіс песні “Спадчына”* Настаўнік:Заплюшчыце вочы, падумайце пра што - небудзь прыемнае. Пакладзіце на далонь поспех, надзею, хай яны будуць вам спадарожнікамі.1. Этап пастаноўкі мэты і задач урока:

Настаўнік:Паветра, якім дыхае чалавек, зямля, на якой ён жыве, сонца, якое дорыць цяпло, маці, якая падарыла жыццё: без усяго гэтага чалавеку проста немагчыма жыць, але сярод самага запаветнага ёсць у чалавека Радзіма, тое месца, дзе ён нарадзіўся і жыве.- Дзеці, сёння ў нас незвычайны ўрок. Я запрашаю вас здзейсніць падарожжа па старонкам вуснага часопіса «Мой край».Перагарнуўшы старонкі нашага часопіса, вы даведаецеся шмат цікавага пра наш родны край. Мы будзем любавацца карцінамі роднай прыроды, будзем вучыцца бачыць усё самае лепшае, ва ўсім, што акружае нас. Паслухаем вершы беларускіх паэтаў, пагаворым аб беларускім фальклоры.- Можа хто і не ведае як называецца наш край? (*адказы дзяцей*)(*Падарожжа па кнізе «Падарунак Прэзідэнта Рэспублікі Беларусь «Беларусь - мая Радзіма» с. 8-10 праца з картаю Беларусі, чытанне верша*)- Давайце перагорнем першую старонку нашага часопіса. | Слайд1 |
| Часопіс «Мой край»Старонка «Літаратурная»**Вучаніца:**Мяжуе з Польшчай, Украінай,Расіяй, Латвіяй, Літвой Твой родны край, твая Айчына,Жыццё тваё і гонар твой.I ты яе запомні імя,Як неба, сонца і зару.Твая зямля, твая Радзіма Названа светла — Беларусь.(Ю. Свірка.)**Вучаніца:**Слаўлю я свой край любімы, незгасальную зару.Як ты сэрцу майму міла, дарагая Беларусь! | Слайд 2 |
| Настаўнік:А яшчэ нашу Беларусь называюць сінявокаю, таму што на нашай зямлі багата рэк, азёр, а ў жыце ўлетку цвітуць блакітныя васількі. Беларусь — наша Радзіма.- З чаго пачынаецца Радзіма? (*адказы дзяцей*)3 песні маці, з роднага слова. Паслухаем вершы пра Беларусь.**Вучань:**Ёсць на свеце нямала прыгожых узлессяў,Ёсць на свеце нямала чароўных дарог,Толькі самыя лепшыя словы і песні Для цябе я навекі збярог**.**(Г. Бураўкін.)Вучаніца:Ад ветру гнуцца вербалозы,Бяжыць дарога напрасткі.Мой край —бялюткія бярозыАбапал сіняе ракі.Высока ў небе вырай кружыць:Ляціць за сіні небакрай.Не забывай ніколі, дружа,Сваю зямлю, свой родны край.Мой край —лугі і пералескі,Крыніцы звон і шум лясны,Мой край — блакітныя пралескі На сцежках ранняе вясны.(Вера Вярба.)  | Слайд 3 |
| Настаўнік: Мы, беларусы, ганарымся сваімі славутымі продкамі: Ефрасінняй Полацкай,  | Слайд 4 |
| Кірылам Тураўскім,  | Слайд 5 |
| Францыскам Скарынай.  | Слайд 6 |
| Нашы выдатныя пісьменнікі Янка Купала,  | Слайд 7 |
| Якуб Колас,  | Слайд 8 |
| Максім Багдановіч,  | Слайд 9 |
| Элаіза Пашкевіч,  | Слайд 10 |
| Канстанцыя Буйло марылі аб незалежнай Беларусі з уласнай мовай і культурай, і сваёй творчасцю, сваімі справамі набліжалі гэты час. Яны любілі наш край і гэтую любоў адлюстроўвалі ў вершах. | Слайд 11 |
| Старонка “Прыказак і прымавак”**Настаўнік:**Багатая беларуская мова прыказкамі, прымаўкамі. Памерлі ўжо людзі, якія сказалі мудрыя словы, а прыказкі працягваюць жыць. Вось і мы з вамі пераходзім на наступную старонку, якая называецца“Прыказкі і прымаўкі”. | Слайд 12 |
| *Работа ў групах.***Настаўнік:**Злучыце паміж сабою часткі прымавак або прыказак.Дарагая тая хатка, і куст родны.Родная зямелька, дзе радзіла мяне матка.На Радзіме і як у раі.У родным лесе як зморанаму пасцелька.У сваім краі, паміраць лягчэй. | Слайд 13 |
| **Настаўнік :**А зараз правядзём гульню-конкурс “Хто хутчэй?”. Будзем чытаць скорагаворкі.Ехаў Пракоп з Пракопіхаю і малым Пракапяняткам.На рэчцы Лука спаймаў рака ў рукаў. | Слайд 14 |
| Старонка “Тэатральная”**Настаўнік :**Зараз мы адпраўляемся з вамі на старонку тэатральную. Мы падрыхтавалі хвілінку- весялінку.*Работа ў парах**(Дзеці па чарзе разыгрываюць па ролях кароткія смешныя гісторыі.)*Маленькі хлопчык прынёс дадому чарапаху.* Навошта яна табе? — пытаецца маці.
* Хачу праверыць, ці праўда, што яна жыве 200 гадоў.

…………………………………………………………………..* Марынка, ты вельмі непаслухмяная дзяўчынка. Адны непрыемнасці праз цябе. Я ўся пасівела.
* Мамачка, калісьці і ты, напэўна, не слухалася. Паглядзі, колькі сівых валасоў у бабулі.

……………………………………………………………………..* Дзядуля, а ты быў маленькі?

—А як жа, унучак. I ў першы клас хадзіў, як і ты.* Відаць, смешны быў ты ў школе са сваёю барадою?

……………………………………………………………………….* Ты не бойся, — супакойвае маці сына перад кабінетам зубнога ўрача. —Нічога тут табе не зробяць.
* Тады чаго мы сюды прыйшлі?

 | Слайд 15 |
| Старонка “Загадак”Настаўнік:А ці любіце вы загадкі? А як вы думаеце, для чаго загадваюць загадкі? *(адказы дзяцей)**-*Правільна, яны вучаць думаць, развіваюць кемлівасць, фантазію. Дык давайце перойдзем на наступную старонку нашага часопіса, якая называецца старонка загадак і падумаем разам. | Слайд 16 |
| I ў сто гадоў я малады. Маё насенне - жалуды. (Дуб)Зубастыя, а не кусаюцца. (Граблі.)Каля носа ўецца, а ў рукі не даецца. (Дым.) | Слайд 17 |
| Ніколі шапкі не здымае, бо ні адной рукі не мае (Грыб).Урадзіўся ён высокі,Шаўкавісты, сінявокі.Апранае нас здавён...Здагадайцеся хто ён? (Лён)Настаўнік:А цяпер вы самі загадайце загадкі, і мы ўсе будзем іх адгадваць. Творчасць дзяцей.*(Дзеці загадваюць падрыхтаваныя загадкі).* | Слайд 18 |
| Старонка “Песенная”Настаўнік:Паслухайце адну гісторыю. Ці то полем, ці то лесам ішлі тры падарожнікі. Ішлі яны тры дні і тры ночы ды яшчэ паўдня. Прытаміліся. Прыселі. Раптам чуюць — спявае нехта.Прыслухаўся першы:-Відаць, жаўранак.-Не, — кажа другі, — гэта лес шуміць.А трэці прыпаў вухам да зямлі і прашаптаў:- Ды гэта ж зямля наша спявае.Вось якая яна, наша зямля беларуская. Таму ў нас, і песні, і танцы такія прыгожыя.А мы з вамі апынуліся на апошняй старонцы нашага часопіса, якая называецца “Песенная”*(Дзеці выконваюць падрыхтаваную беларускую народную песню.)* | Слайд 19 |
| **IV. Этап падвядзення вынікаў урока:**Настаўнік :Вось мы і перагарнулі апошнюю старонку нашага часопіса. Рэфлексія:Скажыце, ці спадабаўся вам урок? Калі спадабаўся, то мне хочацца пачуць вашы ўражанні аб сённяшнім уроку.Дапоўніце, калі ласка, сказы.Мне было цікава....Я паўдзельнічаў Я парадаваўся за сябра .... | Слайд 20 |
| Настаўнік:Малайцы, дзеці. Сённяшні наш урок скончаны, але з заўтрашняга дня мы пачынаем новы паход у краіну Ведаў. Кожны дзень прынясе нам новыя адкрыцці, радасць пазнання і поспеху. Давайце пажадаем адзін аднаму цярпення, старання на гэтым шляху і добрых поспехаў.Дзякуй за ўрок. | Слайд 21 |